חנות הרשת ברחוב בן-יהודה בתל אביב
**AM:PM** (או בשמה הרשמי: **דור אלון ניהול מתחמים קמעונאיים בע"מ**) היא רשת מרכולים ישראלית שהוקמה בשנת 2001. מרבית סניפיה ממוקמים בגוש דן ומרביתם פתוחים באופן רצוף בכל שעות היממה כולל בסופי שבוע. בשנים האחרונות, ענייני אסדרה של פתיחת מרכולים בימי שבת ושיקולי רווחיות הביאו להסבת חלק מהסניפים לשעות פתיחה מצומצמות יותר. נכון לאוקטובר 2021 מונה הרשת 57 סניפים והיא רשת המרכולים השישית בגודלה בישראל.

היסטוריה
--------

הרשת הוקמה בשנת 2001 על ידי גיא אדרי והאחים גל ורן בלינקס, שהיו שותפים קודם לכן בפיצוצייה. השלושה ייסדו את הסניף הראשון של רשת AM:PM ברחוב בן-יהודה בתל אביב. מחזור המכירות בשנת הפעילות הראשונה עמד על כ־14 מיליון ש"ח, ובשנת 2006 עלה ל־180 מיליון ש"ח, במקביל לפתיחת סניפים נוספים. בשנת 2006 פתחה הרשת את הסניף הראשון מחוץ לתל אביב.

בסוף 2006 נמכרה AM:PM לחברת דור אלון אנרגיה בישראל (1988), שבשליטת אלון רבוע כחול ישראל, תמורת 143 מיליוני ש"ח, לפי מכפיל רווח של 50. לאחר עסקה זו המשיך תהליך ההתרחבות של הרשת.

לאחר רכישת הרשת החליט דודי ויסמן, מנכ"ל אלון רבוע כחול ישראל, על הפסקת מכירת מזון לא כשר בסניפי הרשת, אך השאיר את סניפי הרשת פתוחים בשבת. לאחר פתיחת סניף נוסף של הרשת ברחוב שינקין, בסמוך לישיבת בעלז, נקרא ויסמן אל רב העיר תל אביב, הרב ישראל מאיר לאו, שביקש ממנו לסגור את סניפי הרשת בשבת. ויסמן הסכים לסגור את הסניף הספציפי ברחוב שינקין אך לא הסכים לסגירה של שאר הסניפים, לאחר ניסיונות הידברות רבים שלא צלחו, הוחלט על ידי ועדת הרבנים למען קדושת השבת, להכריז על חרם כללי על עסקיו של ויסמן והקבוצה שבבעלותו, ובפרט על רשת "שפע שוק" שקהל היעד שלה היה הציבור החרדי, וב-10 במרץ 2008 פורסם מכתב מאת ועדת הרבנים, ביומונים "יתד נאמן" ו"המודיע", בו נכתב כי לעת עתה הוועדה קוראת לציבור בשם הרבנים שלא להתקשר עם החברות שבבעלותו בעסקים או ברכישת תלושי קנייה ושוברי קמחא דפסחא, ומוסיפה כי הדברים ילובנו בימים הקרובים וכי "ההשלכות של ליבון הדברים שיוכרעו בימים אלו, עלולים להביא לכך שכל מי שלא יפעל כאמור לעיל, יהיה בכלל אלו ששמו כספם על קרן הצבי". לתקופה קצרה היה נראה כי ויסמן נכנע, וחנויות הרשת החלו להיסגר בשבת, אך מיד לאחר מכן חזרו ונפתחו[דרוש מקור].

המאבק העיקרי מול הרשת הגיע מצד בעלי מרכולים קטנים בתל אביב, שלא יכלו לעמוד בתחרות מול הרשת הפתוחה בשבתות ועתרו לבית המשפט בדרישה שעיריית תל אביב תפעל לסגירת סניפי הרשת בשבת. בית המשפט המחוזי דחה את העתירה, אך בערעור לבית המשפט העליון נקבע שעל העירייה לפעול באופן נחרץ יותר לסגירתם בשבת של סניפי הרשתות AM:PM וטיב טעם.

באוקטובר 2008 דווח בגלי צה"ל כי AM:PM העסיקה במהלך יום הכיפורים עובדים יהודים בסידור מדפים ובספירות מלאי. בעקבות זאת פיטר ויסמן את מנכ"ל הרשת, עודד בלום, באומרו שהדבר "נוגד את תפיסת עולמו ומורשת משפחתו מזה דורות".

תחקיר של עיתון "העיר" ממאי 2009, העלה טענות כי הרשת פוגעת באופן שיטתי בזכויות העובדים בה, על ידי הטלת קנסות לא מוצדקים על איחורים והיעדרויות.

החל משנת 2012 החלה הרשת לעבור שינוי מיתוגי, אשר בין היתר כלל תמיכה באמנים ישראלים בעלון החודשי שלה. כך, בחודש ספטמבר 2012 פורסם פוסטר של האמן רמי מאירי ובחודשים שלאחריו ציורים של האמנים דוד גרשטיין ויהונתן כיס-לב.

לאחר הדחתו של דודי ויסמן מניהול קבוצת אלון באפריל 2015, פנו עובדי חברת "מגה" בבקשה למנכ"ל החדש, אביגדור קפלן, בבקשה לסגירת סניפי הרשת בשבתות, עקב חששם מקריסת החברה ואיבוד מקום עבודתם.

קישורים חיצוניים
----------------

ויקישיתוף מדיה וקבצים בנושא **רשת AM:PM** בוויקישיתוף
* אתר האינטרנט הרשמי של רשת AM:PM
* רשת AM:PM, ברשת החברתית פייסבוק

הערות שוליים
------------

1. ↑  קדוש, נורית (22 במרץ 2021). "למה סניפים של AM:PM בדרום תל אביב כבר לא פתוחים בלילה?". גלובס. נבדק ב-2 באוקטובר 2021. `{{cite web}}`:  (עזרה)
2. ↑  אתר למנויים בלבד יורם גביזון, מוטי בן משה עשוי לסגור את סניפי AM:PM בשבת, באתר TheMarker‏, 17 בפברואר 2016
3. ↑  נורית קדוש, רשת am:pm יוצאת לראשונה מגוש דן, מספר הסניפים יוכפל, באתר כלכליסט, 22 במרץ 2021
4. ↑  "רשימת סניפים". אתר החברה הרשמי. 2 באוקטובר 2021. נבדק ב-2 באוקטובר 2021. `{{cite web}}`:  (עזרה)
5. ↑  אלי שמעוני, בלעדי: דודי ויסמן רוכש את רשת AM:PM, באתר ynet, 1 בנובמבר 2006
6. ↑  גלי ברגר, דודי ויסמן: "תוך 5 שנים AM:PM תהיה הרשת החזקה בגוש דן עם 50–60 סניפים", באתר TheMarker‏, 21 בפברואר 2007
7. ↑  אורנה יפת, AM:PM מפסיקה למכור מזון לא כשר, באתר ynet, 15 בינואר 2007  
גלי ברגר, AM:PM תחת בעלות דור אלון תפסיק למכור מוצרים לא כשרים, באתר TheMarker‏, 15 בינואר 2007
8. ↑  נורית קדוש, החרדים מגבירים לחץ, באתר nrg‏, 3 באפריל 2008
9. ↑  החרדים מחרימים את שפע שוק ודור אלון, באתר nrg‏, 12 במרץ 2008
10. ↑  עדי דברת, חרם חרדי על הריבוע הכחול ו-AM:PM, באתר הארץ, 11 במרץ 2008
11. ↑  עתמ (ת"א) 2500-07 יעקב ברמר ואחרים נגד עיריית תל אביב ואחרים
12. ↑  אביאל מגנזי, העליון: עיריית ת"א תפעל לסגירת עסקים בשבת, באתר ynet, 25 ביוני 2013
13. ↑  אבי שאולי ואילנית חיות, ‏דודי ויסמן על העבודה ביום הכיפורים: "אפעל לפיטורי מנכ"ל AM:PM", באתר גלובס, 10 באוקטובר 2008
14. ↑  אופיר בר-זהרעדי דברת-מזריץ, מסתמן: דודי ויסמן ימנה את עידו מור למנכ"ל AM:PM, באתר TheMarker‏, 22 באוקטובר 2009
15. ↑  חן שמש, העיר תל אביב, עכבר העיר אונליין, מחיר הנוחות: עובדי AM:PM מתלוננים על ניצול, באתר הארץ, 21 במאי 2009
16. ↑  עודד בן יהודה, המיתוג החדש של רשת איי אם פי אם, באתר Xnet‏, 14 באוקטובר 2012
17. ↑  אילנית חיות, ‏עובדי מגה לקב' אלון: "תסגרו את am:pm בשבתות", באתר גלובס, 6 במאי 2015

| ישראלישראל רשתות מרכולים בישראל |
| --- |
| 

|  |
| --- |
| ‏AM:PM‏ • ‏Merkaza‏ • אושר עד • ויקטורי • זול ובגדול • חצי חינם • טיב טעם • יינות ביתן (כולל: מחסני כמעט חינם, מגה קמעונאות, זול בשפע) • יוחננוף • מחסני השוק (כולל: קואופ ישראל) • נתיב החסד (כולל: בר כל) • סאלח דבאח ובניו • פרשמרקט (כולל: מחסני להב, סופר דוש) • קינג סטור • קשת טעמים • רמי לוי שיווק השקמה (כולל: סופר קופיקס) • שופרסל (כולל: קלאבמרקט, קו-אופ צפון) |

 |